aangelakis/STOMA huggingface dataset:
Σήμερα θα κάνουμε μια σύντομη αναδρομή στην ιστορία των Ολυμπιακών Αγώνων.
Η πρώτη καταγραφή των Ολυμπιακών αγώνων στην αρχαιότητα ήταν στην Ολυμπία, το εφτακόσια εβδομήντα έξι προ Χριστού με το σημερινό ημερολόγιο.
Είναι σχεδόν σίγουρο ότι αυτή δεν ήταν και η πρώτη φορά που γίνονταν οι αγώνες.
Από το εφτακόσια εβδομήντα έξι προ Χριστού και μετά οι αγώνες, σιγά-σιγά, έγιναν πιο σημαντικοί σε ολόκληρη την αρχαία Ελλάδα.
Έφτασαν στο αποκορύφωμά τους κατά τον έκτο και πέμπτο αιώνα προ Χριστού.
Οι Ολυμπιακοί είχαν επίσης θρησκευτική σημασία.
Συγκεκριμένα, γίνονταν προς τιμή του θεού Δία, του οποίου το τεράστιο άγαλμα στεκόταν στην Ολυμπία.
Αρχικά, οι Ολυμπιακοί αγώνες διαρκούσαν μια ημέρα μόνο.
Αργότερα, το πρόγραμμα συμπεριέλαβε πλήθος αθλημάτων και πανηγυρικών εκδηλώσεων που συνόδευαν την εορτή.
Διαρκούσαν πέντε ημέρες και συμμετείχε πλήθος αθλητών και θεατών.
Οι τελετές άρχιζαν την ενδεκάτη ημέρα του μήνα και διαρκούσαν μέχρι τη δέκατη πέμπτη ημέρα.
Αυτό γινόταν ώστε η νύχτα της τέταρτης μέρας των αγώνων να λούζεται στο φως της πανσέληνου.
Σύμφωνα με το σημερινό ημερολόγιο η έναρξη των αγώνων γίνονταν περίπου στα τέλη Ιουνίου ή αρχές Ιουλίου.
Η πρώτη ημέρα ήταν αφιερωμένη στους θεούς και η σημαντικότερη θυσία ήταν προς τιμή του Ολυμπίου Διός.
Γινόταν από εκπροσώπους της πόλης της Ήλιδας, μιας πόλης-κράτος δίπλα στην αρχαία Ολυμπία.
Ακολουθούσε ο όρκος των αθλητών, των προπονητών και των ελλανοδικών.
Οι ελλανοδίκες ήταν οι διαιτητές που θα έκριναν τα αποτελέσματα των αγώνων.
Όσο για τους ανήλικους νέους που έπαιρναν μέρος, ορκίζονταν οι πατέρες ή οι πιο μεγάλοι αδελφοί τους.
Επίσης, οι αθλητές εξετάζονταν για να κριθεί η συμμετοχή τους και για να κληρωθούν στις ομάδες που θα έπαιρναν μέρος.
Το ίδιο και τα άλογα.
Το πρόγραμμα της πρώτης ημέρας κατέληγε σε γενικό φαγοπότι γνωριμίας.
Tην ίδια μέρα επιλέγονταν όσοι θα είχαν το τιμητικό προνόμιο να εκφωνούν τα ονόματα των Ολυμπιονικών την ώρα των βραβείων.
Την πρώτη μέρα των αγωνισμάτων, πριν από τα χαράματα, γέμιζαν οι κερκίδες.
Mε τις πρώτες ηλιαχτίδες ξεκινούσαν τα πρώτα αγωνίσματα.
Τη δεύτερη, τρίτη και τέταρτη μέρα συνεχιζόταν η διεξαγωγή των αγωνισμάτων.
H τελευταία μέρα ήταν αφιερωμένη στις τελετές και στις θυσίες στους θεούς.
Την τελευταία μέρα των Ολυμπιακών αγώνων γινόταν η απονομή των στεφάνων.
Ένας νέος έκοβε με χρυσό ψαλίδι τα κλαδιά της ελιάς από το ιερό δέντρο.
Με την απονομή του στεφανιού αναγγελλόταν το όνομα του αθλητή, μαζί με αυτό του πατέρα του και της πατρίδας του.
Έτσι, γινόταν αθάνατο σε όλες τις τότε Ελληνικές πόλεις.
Οι νικητές έδιναν δώρα στους θεούς, καθένας με τις δυνατότητές του.
Με αυτό τον τρόπο, τους ευχαριστούσαν για την υψηλοτέρα των τιμών.
Ακολουθούσαν πομπές και γενικό φαγοπότι, συνοδευόμενο από τραγούδι και μουσική, τα «επινίκια».
Οι Ολυμπιακοί Αγώνες διατήρησαν το καλό τους όνομα σε όλη την ελληνική αρχαιότητα.
Όσοι νικούσαν σε αυτούς δοξάστηκαν από λαμπρούς ποιητές.
Όταν όμως επικράτησαν οι Ρωμαίοι, το ευγενικό πνεύμα των αγώνων άρχισε να νοθεύεται με βίαια θεάματα.
Σιγά-σιγά οι Έλληνες αθλητές αποσύρθηκαν και δεν έπαιρναν μέρος στους αγώνες.
Έτσι, ο θεσμός των Ολυμπιακών Αγώνων έχασε τη σημασία του.
Αργότερα, ο Χριστιανισμός έγινε η επίσημη θρησκεία της Ρωμαϊκής αυτοκρατορίας.
Οι Ολυμπιακοί θεωρούνταν πια μία ειδωλολατρική γιορτή.
Το τριακόσια ενενήντα τρία μετά Χριστόν ο αυτοκράτορας Θεοδόσιος απαγόρευσε τη διεξαγωγή τους.
Με αυτό τον τρόπο, τελείωσε μια περίοδος χιλίων χρόνων κατά την οποία οι Ολυμπιακοί διεξάγονταν συνεχώς.
Η χήρα του Προέδρου μιας ποδοσφαιρικής ομάδας μπορεί να  κληρονομήσει την περιουσία του άντρα της.
Αυτό θα συμβεί μόνο αν καταφέρει να διατηρήσει την ομάδα στην Άλφα εθνική κατηγορία.
Όμως άσπονδοι «φίλοι» της προσπαθούν να της βάλουν τρικλοποδιές και να της πάρουν τα λεφτά.
Η ταινία του Π. Φ., η πρώτη του μεγάλου μήκους, έχει ένα θέμα, το λιγότερο περίεργο.
Αν διαβάσει κανείς την υπόθεση καταλαβαίνει ότι πολύ λίγα θα συμβούν σα δράση σε αυτή την ταινία.
Έχω την εντύπωση ότι όλη η ταινία βασίζεται στην ηθοποιό Σίγμα Κάππα, μια ομολογουμένως πολύ όμορφη γυναίκα.
Όμως σίγουρα δεν μπορεί μόνο μια παρουσία να κρατήσει μια ταινία.
Δε γίνεται μια ανάλυση σε βάθος για να βρεθεί αυτό το συνδετικό σημείο του κόσμου του ποδοσφαίρου με την ελληνική κοινωνία.
Δεν καυτηριάζεται η λαμογιά που υπάρχει στον αθλητισμό και βρίσκεται στον πολιτικό κόσμο.
Η ταινία θα μπορούσε να αποτελεί σάτιρα που θα ακούμπαγε σε μια κριτική στην παρούσα κατάσταση στην Ελλάδα.
Αυτή την κριτική δεν την ασκεί όμως και παραμένει η σάτιρα σε ένα πρώτο, άρα προφανές, επίπεδο.
Επιπλέον, η δομή της ταινίας δεν πείθει καθώς είναι πρόχειρη.
Ο Π. Φ. έχει κάνει καλές ταινίες μικρού μήκους και δείχνει ότι κατέχει επαρκώς την αφηγηματική τέχνη του κινηματογράφου.
Ελπίζουμε ότι η επόμενη δουλειά του θα είναι αντιπροσωπευτική για αυτόν.
Μία ακόμα αυστηρά γυναικεία ταινία που βαδίζει στα πρότυπα της επιτυχίας του «Sex and the city».
Όμως, δίνεται εξήγηση στο πώς γίνεται μία αρθρογράφος να μπορεί να κυκλοφορεί κάθε μέρα με εμφάνιση μοντέλου.
Σαν να βγήκε από εξώφυλλο γυναικείου περιοδικού και να μην την έχουν κλείσει φυλακή.
Αυτό, όμως δεν είναι εφικτό.
Έτσι, η υπερκαταναλωτική ηρωίδα της ταινίας, διαπιστώνει ότι πνίγεται στα χρέη εξ' αιτίας του πάθους της.
Αποφασίζει να προχωρήσει στην απεξάρτησή της.
Σε καμία περίπτωση βέβαια δε μιλάμε για ρεαλιστική ταινία.
Μάταια προσπαθεί να μας πείσει ότι τη στιγμή που όλα πάνε στραβά, θα γνωρίσουμε τον τέλειο άντρα.
Θα μας ερωτευτεί με την πρώτη ματιά, θα βρούμε την τέλεια δουλειά και όλα τα προβλήματά μας θα λυθούν ως δια μαγείας.
Για να φτάσουμε τελικά στο πολυπόθητο «και ζήσαν αυτοί καλά κι εμείς καλύτερα».
Αν αφήσουμε την κωμική ματιά της ταινίας, θα πρέπει να θορυβηθούμε από την σοβαρότητα του θέματος του.
Όλο και περισσότερες νέες κοπέλες ξοδεύουν αλόγιστα και ζουν πάνω από το δυναμικό τους.
Κι αυτό γιατί είναι επηρεασμένες από τα λαμπερά πρότυπα και τον καταναλωτικό κόσμο.
Δεδομένου του κλίματος που επικρατεί στον τομέα της οικονομίας, αυτή είναι η καλύτερη εποχή για να βγει η ταινία στους κινηματογράφους.
Οι χαρακτήρες ήταν ανύπαρκτοι, το σενάριο αδύναμο και απουσίαζε η πρωτοτυπία.
Όμως, υπάρχει τουλάχιστον ένα ηθικό δίδαγμα.
Αν παραδειγματιστεί από αυτό το κοινό της ταινίας, τα πορτοφόλια τους σίγουρα θα δουν καλύτερες μέρες.
Η μεσογειακή φώκια είναι ένα από τα περισσότερο απειλούμενα με εξαφάνιση θηλαστικά στον κόσμο.
Ο μισός πληθυσμός που έχει απομείνει ζει στην Ελλάδα.
Η μεσογειακή φώκια είναι ένα από τα τριάντα πέντε είδη φώκιας που υπάρχουν σε όλο τον κόσμο.
Το μήκος των ενηλίκων ατόμων μπορεί και να φτάσει τα τρία κόμμα ογδόντα μέτρα, αλλά συνήθως δεν ξεπερνά τα δυόμισι μέτρα.
Το βάρος των μικρών ατόμων είναι δέκα με είκοσι κιλά και των ενηλίκων περίπου τριακόσια.
Έχει κοντό τρίχωμα που γυαλίζει.
Tο χρώμα του ποικίλλει στις διάφορες περιοχές του σώματος από το ανοιχτό καφέ μέχρι το μαύρο.
Τα αρσενικά άτομα είναι συνήθως πιο σκούρα από τα θηλυκά.
Tο σκούρο χρώμα της θυμίζει ράσο και ο παχύς λαιμός της μοιάζει με κουκούλα μοναχού.
Αυτά τα χαρακτηριστικά έδωσαν στη μεσογειακή φώκια το λατινικό της όνομα που σημαίνει "φώκια μοναχός".
Οι μεσογειακές φώκιες ζουν περίπου σαράντα χρόνια και γεννάνε κάθε ένα ή δύο χρόνια συνήθως ένα μικρό.
Η τροφή της αποτελείται κυρίως από ψάρια και κεφαλόποδα (χταπόδια, καλαμάρια, και άλλα).
Συχνά βουτάει σε βάθη αρκετών δεκάδων μέτρων, για να βρει την τροφή της.
Η τροφή σε ποσότητα πρέπει να είναι καθημερινά το πέντε με δέκα τοις εκατό του βάρους της.
Είναι πολύ καλή κολυμβήτρια χάρη στο σχήμα του σώματός της και τη φυσιολογία της.
H μεσογειακή φώκια μπορεί να βουτήξει σε μεγάλα βάθη και να παραμείνει κάτω από την επιφάνεια της θάλασσας για αρκετή ώρα.
Μπορεί να μειώσει τις ανάγκες της σε οξυγόνο, ώστε ακόμα και να κοιμηθεί μέσα στο νερό.
Όταν χρειαστεί να αναπνεύσει, βγαίνει ενστικτωδώς στην επιφάνεια, χωρίς να διακόψει τον ύπνο της.
Αν και περνά μεγάλο μέρος της ζωής της στο νερό -όπου και ζευγαρώνει-, βγαίνει συχνά στην ξηρά για να ξεκουραστεί και να γεννήσει.
Παλαιότερα, οι φώκιες ζούσαν σε κοπάδια και μπορούσε κανείς να βλέπει συχνά φώκιες που έβγαιναν στις ανοιχτές παραλίες.
Σήμερα, όμως, καταφεύγουν σε απόμερες σπηλιές, βραχώδεις ακτές και ακατοίκητες βραχονησίδες.
Το κάνουν για να είναι μακριά από την ενοχλητική ανθρώπινη παρουσία.
Μέχρι το Β Παγκόσμιο Πόλεμο οι άνθρωποι κυνηγούσαν τη μεσογειακή φώκια για το δέρμα της και το λίπος της.
Με το πρώτο έφτιαχναν παπούτσια και ζώνες, και με το δεύτερο, κεριά και σαπούνι.
Στις μέρες μας το κυνήγι της για εμπορικούς σκοπούς έχει σταματήσει, αλλά η μεσογειακή φώκια απειλείται περισσότερο παρά ποτέ.
Κυριότερα αίτια είναι η καταστροφή των βιότοπων του ζώου καθώς και η εκ προθέσεως θανάτωσή του.
Αυτό γίνεται λόγω της επέκτασης των ανθρώπινων δραστηριοτήτων στο μεγαλύτερο μέρος των ακτών.
Τις περισσότερες φορές, αυτή οφείλεται στην τουριστική ανάπτυξη.
Έχει επιφέρει δραματική μείωση και υποβάθμιση των βιότοπων του είδους.
Οι παραλίες, όπου κάποτε ξεκουράζονταν οι φώκιες, έχουν σήμερα γεμίσει ξενοδοχεία και ταβέρνες.
Επίσης, ακόμα και τα τελευταία καταφύγια του ζώου, οι θαλασσινές σπηλιές, είναι πλέον προσιτά στους κατόχους σκαφών αναψυχής.
H παρουσία τους μπορεί να ενοχλήσει και να τρομάξει τις φώκιες.
Στην υποβάθμιση του βιότοπου της μεσογειακής φώκιας συμβάλλει και η ρύπανση από βιομηχανικά απόβλητα και προϊόντα πετρελαίου.
Η υπερβολική αλίευση καθώς και η παράνομη αλιεία (παραδείγματος χάρην με χρήση δυναμίτη) έχουν οδηγήσει σε σημαντική μείωση των ψαριών.
Οι φώκιες, πλέον είναι ανήμπορες να εξασφαλίσουν αρκετή τροφή από το φυσικό τους στοιχείο.
Έτσι, στρέφονται ολοένα και συχνότερα στα δίχτυα των ψαράδων.
Αφαιρούν την "ψαριά" και προξενούν ζημιές στα αλιευτικά εργαλεία.
Οι αλιείς, οργισμένοι, φτάνουν σε ορισμένες περιπτώσεις ακόμα και στη θανάτωση των ζώων.
Ο Χαρίλαος Αδάλογλου, ο παππούς της Ανθής, ήταν ένας πλούσιος άνδρας γύρω στα τριάντα.
Είχε μια μικρή επιχείρηση στη Θεσσαλονίκη, την οποία είχε κληρονομήσει από τον δικό του πατέρα.
Γνώρισε τη Μαριάνθη λίγες μέρες μετά την εγκατάσταση της οικογένειάς της στην πόλη.
Η νεαρή τότε Μαριάνθη πήγε στο κατάστημά του για να ζητήσει δουλειά.
Η κοπέλα κέντρισε το ενδιαφέρον του από την αρχή.
Ο Χαρίλαος την ερωτεύτηκε αμέσως.
Από την πρώτη κιόλας στιγμή τα μάτια του έπεσαν πάνω στο όμορφο παρουσιαστικό της, στο αθώο της πρόσωπo.
Τον είχε εντυπωσιάσει η χάρη της, το όλο μυστήριο βλέμμα της, το μελαγχολικό χαμόγελό της.
Tον είχε συναρπάσει ο ατίθασος χαρακτήρας της, η αίσθηση της ελευθερίας που είχε.
Ήταν διαφορετική από τις άλλες κοπέλες της ηλικίας της: ανεξάρτητη, δυναμική και ανήσυχη.
Έπειτα, ήταν μορφωμένη και πολυδιαβασμένη.
Οι φίλοι και οι συγγενείς του ποτέ δεν τον είχαν δει τόσο χαρούμενο.
Όταν τη γνώρισε στους φίλους και τους συγγενείς του, είπε με ενθουσιασμό: «δεν ταίριαζε να δουλεύει. ..».
Έτσι, αντί να της προσφέρει δουλειά, αποφάσισε να την παντρευτεί.
Όταν ο Χαρίλαος πήγε στο ταπεινό σπίτι για να ζητήσει το χέρι της όμορφης Μαριάνθης σε γάμο, εκείνη φυσικά δεν αρνήθηκε.
Υποδέχτηκε την ιδέα με ικανοποίηση και ανακούφιση.
Η άμεση και βιαστική απάντηση της κόρης τους είχε προβληματίσει τους γονείς της.
Ήξεραν το χαρακτήρα της και ήξεραν πως τα όνειρά της δεν περιορίζονταν σε ένα γάμο με έναν άνδρα που είχε γνωρίσει μόλις πρόσφατα.
O Χαρίλαος Αδάλογλου ήταν ένας συμπαθής, ευγενικός και πλούσιος νέος.
Παρ' όλα αυτά, ήξεραν πως δεν ήταν από εκείνους που θα τραβούσε το ενδιαφέρον της κόρης τους.
Είχαν όμως μεσολαβήσει συνταρακτικά γεγονότα στη ζωή της.
Σκέφτηκαν ότι η βιαστική απόφασή της οφείλεται στην απογοήτευσή της και στην κακή ψυχολογική κατάσταση.
Είχε μπερδευτεί και αποπροσανατολιστεί από τους αρχικούς της στόχους.
Τα τελευταία χρόνια στον πλανήτη μας συμβαίνουν πολλά παράδοξα και έντονα φυσικά φαινόμενα.
Για παράδειγμα, o σεισμός στην Φουκουσίμα που προκάλεσε το χειρότερο πυρηνικό ατύχημα μετά το Τσέρνομπιλ.
Το τσουνάμι που ακολούθησε στην Ιαπωνία.
Oι καταστροφικές πλημμύρες στην Ταϊλάνδη και την Αυστραλία.
Τέλος, ο τυφώνας Κατρίνα στις ΗΠΑ και φυσικά πολλά άλλα παρόμοια φαινόμενα που έλαβαν χώρα τα τελευταία χρόνια.
Το δύο χιλιάδες έντεκα μάλιστα καταγράφηκε ως το δαπανηρότερο έτος με ρεκόρ αποζημιώσεων από φυσικές καταστροφές.
Αυτό βεβαίως είναι το λιγότερο, αφού χάθηκαν χιλιάδες ανθρώπινες ζωές.
Αναρωτηθήκατε ποτέ γιατί συμβαίνουν όλα αυτά;
Γιατί παλιότερα δεν υπήρχαν τόσες πολλές καταστροφές;
Γιατί ο χειμώνας και το καλοκαίρι διαρκούν περισσότερο τώρα ενώ το φθινόπωρο κι η άνοιξη έχουν σχεδόν εξαφανιστεί;
Γιατί πλέον λέμε τόσο συχνά πως ο καιρός έχει τρελαθεί;
Η απάντηση λοιπόν είναι πως ο καιρός δεν τρελάθηκε μόνος του ούτε ο πλανήτης μας, εμείς τον τρελάναμε!
Εμείς προκαλούμε όλες αυτές τις αλλαγές γύρω μας και κινδυνεύουμε να χαθούμε λόγω των ίδιων μας των πράξεων.
Οι άνθρωποι λειτουργούμε σαν να υπάρχουμε μόνο εμείς στο σύμπαν.
Δεν σεβόμαστε ούτε τη γη που μας φιλοξενεί αλλά ούτε και τα πλάσματα με τα οποία συνυπάρχουμε.
Πρέπει να καταλάβουμε πως ΔΕΝ είμαστε μόνοι μας στον κόσμο αυτό.
Αν δεν σταματήσουμε από μόνοι μας να βλάπτουμε τον πλανήτη, θα το κάνει ο ίδιος.
Εξάλλου, το ρητό «ο Πλανήτης εκδικείται» δεν βγήκε τυχαία.
Είναι καιρός να στραφούμε στην οικολογία, όχι σαν μόδα που προτάσσει η εποχή αλλά σαν κίνηση που πρέπει να γίνει από μας για μας.
Δεν είπαμε να είμαστε ορκισμένοι οικολόγοι ή φανατικοί χορτοφάγοι.
Δεν μπορούμε, όμως, και να συνεχίσουμε να καταστρέφουμε τον τόπο που ζούμε.
Μπορούμε να κάνουμε μικρές και συνετές κινήσεις για ένα καλύτερο περιβάλλον κι ένα ποιοτικότερο τρόπο ζωής για εμάς και τα παιδιά μας.
Δεν είναι κόπος να σηκώσουμε ένα σκουπίδι.
Oύτε να πετάξουμε τα χαρτιά και τα ανακυκλώσιμα απορρίμματά μας στον μπλε κάδο αντί τον πράσινο.
Είναι μια ωραία ενασχόληση να φυτέψουμε δύο άνθη στην γλάστρα μας ή να καλλιεργήσουμε ένα μποστάνι στον κήπο μας.
Είναι καλό για την υγεία μας να περπατήσουμε ή να πάρουμε το ποδήλατο για μία κοντινή διαδρομή, αντί να πάρουμε το αυτοκίνητο.
Είναι ρομαντικό να ανάψουμε τέσσερα κεριά αντί να έχουμε το φως ανοιχτό ενώ βλέπουμε τηλεόραση ή ακούμε ραδιόφωνο.
Είναι δημιουργικό όταν δεν έχουμε μόνιμη εργασία να πηγαίνουμε για εθελοντισμό.
Είναι πολύ καλύτερο από το να καθόμαστε σπίτι κι η ενέργειά μας να μειώνεται.
Είναι μικρές αλλά σημαντικές κινήσεις για εμάς και το περιβάλλον, γιατί λοιπόν να μην τις κάνουμε;
Aνάπαυση, εναλλαγή εικόνων, αέρας, ήλιος και κίνηση.
Εντάξτε εύκολα στην καθημερινότητά σας όσα χρειάζεται ο οργανισμός σας, για να νικάει τις δυσκολίες.
Προχθές ή χθες το βράδυ καταναλώσατε κάποια ποτά παραπάνω.
Φάγατε πιο πολύ και καθίσατε λίγο πιο αργά έξω μαζί με την παρέα σας.
Το πρωί ξυπνήσατε με το ζόρι για πρωινό και ήπιατε έναν καφέ.
Το μεσημέρι πεινάσατε ξαφνικά και τσιμπήσατε κάτι πρόχειρο, δηλαδή ό,τι βρέθηκε μπροστά σας.
Ακολούθησε υπνηλία και η διάθεσή σας έπεσε στο πάτωμα.
Ας δούμε ένα εναλλακτικό πρόγραμμα που θα φέρει τα πάνω κάτω στο κέφι και στις δυνάμεις σας.
Εφτά προ μεσημβρίας: Σύμφωνα με τις έρευνες, όσοι σηκώνονται από το κρεβάτι τους γύρω στις επτά το πρωί είναι πιο υγιείς.
Είναι πιο παραγωγικοί και πιο συγκεντρωμένοι.
Διατηρούν τη σιλουέτα τους σε καλύτερα επίπεδα και είναι πιο χαρούμενοι από όσους σηκώνονται δύο ώρες αργότερα.
Εφτά και τριάντα προ μεσημβρίας: Το πρωινό είναι το γεύμα που αναπληρώνει τα αποθέματα γλυκόζης (σακχάρου) του οργανισμού.
Τροφοδοτεί πνεύμα και σώμα με τα θρεπτικά συστατικά που χρειαζόμαστε, για να είμαστε γεμάτοι ενέργεια όλη τη μέρα.
Ταυτόχρονα, ξυπνάει το μεταβολισμό, ρυθμίζει την αρτηριακή πίεση και βελτιώνει τις νοητικές επιδόσεις κατά είκοσι τοις εκατό.
Οχτώ προ μεσημβρίας: Πιείτε τον καφέ σας στη βεράντα ή κάντε μια μικρή βόλτα πριν πάτε στη δουλειά.
Είναι ένας γρήγορος τρόπος για να διώξετε τη νύστα.
Χωρίς φως, μπορεί το ξυπνητήρι να λέει νωρίς το πρωί, όμως, το σώμα σας νιώθει ότι είναι ακόμη νύχτα.
Δέκα και τριάντα προ μεσημβρίας: Η καφεΐνη δρα στο κεντρικό νευρικό σύστημα ενεργοποιώντας το, ενώ βελτιώνει τις νοητικές λειτουργίες.
Η δράση αυτή, όμως, εξαρτάται από την ποσότητα της καφεΐνης που προσλαμβάνουμε.
Η μέτρια πρόσληψη καφεΐνης (μέχρι τρία φλιτζάνια την ημέρα) συμβάλλει στην τόνωσή μας.
Μία μετά μεσημβρίαν: Το βαρύ γεύμα σε συνδυασμό με τη ζέστη θα σας προκαλέσουν υπνηλία.
Ένα ελαφρύ σάντουιτς με κοτόπουλο, μια δροσερή σαλάτα, ψητό ψάρι ή κάτι άλλο ελαφρύ θα κρατήσουν την ενέργειά σας στα επιθυμητά επίπεδα.
Δύο μετά μεσημβρίαν: Η αφυδάτωση παραμονεύει.
Αν νιώσετε ότι διψάτε, ο οργανισμός σας είναι ήδη αφυδατωμένος και αυτό επισύρει πολλά δεινά.
Η ήπια αφυδάτωση προκαλεί δυσμενείς μεταβολές στην εγρήγορση και στη μνήμη, αύξηση της έντασης, του άγχους και της κούρασης.
Για να αποτραπούν αυτά, θα πρέπει να καταναλώνονται, τουλάχιστον ένα κόμμα πέντε με δύο λίτρα νερό ημερησίως.
Τρεις μετά μεσημβρίαν: Αφήστε τον φρέσκο αέρα να μπει στο γραφείο σας, στο χώρο εργασίας σας, στο δωμάτιο, διότι ο ελλιπής αερισμός προκαλεί υπνηλία.
Αν είστε σε χώρο εργασίας που δεν έχει παράθυρα που ανοίγουν, κάντε μια μικρή, σύντομη βόλτα έξω, ώστε να πάρετε τον αέρα σας.
Ακόμη και ένα ζωηρό περπάτημα στον διάδρομο θα σας αναζωογονήσει.
Τρεις και μισή μετά μεσημβρίαν: Είκοσι λεπτά απογευματινού ύπνου ισοδυναμούν με το μισό οκτάωρο της βραδινής σας ανάπαυσης.
Αυξάνουν κατακόρυφα τις πνευματικές επιδόσεις, την παραγωγικότητα και βελτιώνουν τη μνήμη σας.
Αν έχετε τη δυνατότητα να κοιμηθείτε λίγο, να κλείσετε τα μάτια σας στον καναπέ του γραφείου σας, μη διστάσετε να το κάνετε.
Έξι μετά μεσημβρίαν: Αυτήν την ώρα το σώμα σας βρίσκεται στην καλύτερη φάση της μέρας ούτως ώστε η οποιαδήποτε άσκηση να αποδώσει τα καλύτερα αποτελέσματα.
Μάλιστα, σύμφωνα και με άλλες έρευνες, η απογευματινή άσκηση βελτιώνει κατά πολύ το νυχτερινό μας ύπνο.
Έτσι κατά τη διάρκεια της επόμενης μέρας έχουμε μεγαλύτερη ενέργεια.
Εννέα μετά μεσημβρίαν: Λίγο αλκοόλ, μια με δύο μπίρες για παράδειγμα, είναι ό,τι πρέπει για να περάσετε τη βραδιά σας.
Οι ειδικοί συνιστούν ως όριο ασφαλούς κατανάλωσης για την υγεία το πολύ δύο με τρία ποτά.
Αυτές οι μικρές απλές πράξεις, μέσα σε μια ημέρα μας, μπορούν να μας γεμίσουν δύναμη.
Να κάνουν τον οργανισμό μας ικανό να αντεπεξέλθει ακόμα και στις πιο μεγάλες αντιξοότητες.
Επιπλέον πέρα από ενέργεια, όλα αυτά τα στοιχεία διώχνουν το άγχος.
Είναι Δ΄ Δημοτικού και ζητάει επίμονα κινητό τηλέφωνο, να του πάρω;
Ζούμε στον εικοστό πρώτο αιώνα, στον αιώνα του ψηφιακού κόσμου.
Στον αιώνα της άμεσης επικοινωνίας με το διαδίκτυο, είτε από το σπίτι είτε από το κινητό.
Έχουμε δυνατότητα επικοινωνίας μέσω μηνυμάτων, Facebook, Twitter ή Skype.
Είναι ο αιώνας όπου το κινητό μοιάζει να είναι η συνέχεια του σώματος μας και απαραίτητο εξάρτημα της καθημερινότητάς μας.
Το ερώτημα, όμως, το οποίο βασανίζει πλέον τους γονείς δεν είναι το αν θα αγοράσουν κινητό στο παιδί τους.
Αυτό το θεωρούν δεδομένο.
Τους απασχολεί το πότε θα το αγοράσουν.
Η Αμερικανική Ακαδημία της Παιδιατρικής αναφέρει ότι δεν υπάρχει σωστή ηλικία για την αγορά κινητού στα παιδιά.
Oι ίδιοι οι γονείς πρέπει να αξιολογήσουν την οικογενειακή τους κατάσταση.
Nα καταλάβουν τι είναι καλύτερο και να αποφασίσουν αυτοί γνωρίζοντας ποια είναι τα οφέλη αλλά και οι κίνδυνοι ενός κινητού τηλεφώνου.
Ποια είναι η κατάλληλη ηλικία για την αγορά κινητού στο παιδί;
Σίγουρα και σύμφωνα με έρευνες, η χρήση του δεν προτείνεται σε παιδιά κάτω της ηλικίας των οκτώ ετών.
Για μεγαλύτερα παιδιά και έως της ηλικίας των δεκατριών ετών δεν είναι απαραίτητη η κατοχή κινητού.
H χρήση του μπορεί να γίνεται με την επίβλεψη κάποιου μεγάλου, είτε αυτός είναι γονιός, μεγαλύτερος αδελφός, δάσκαλος ή συγγενής.
Επιβάλλεται, όμως, να εξηγηθούν στο παιδί όλοι οι όροι χρήσης του και να τονιστούν οι κίνδυνοι που κρύβονται.
Nα διευκρινιστεί ότι αποτελεί μέσο επικοινωνίας και όχι παιχνίδι.
Οι γονείς πρέπει να εκπαιδεύσουν τα παιδιά, να βάλουν όρια.
Nα τα εκπαιδεύσουν πώς θα αποφεύγουν όλες τις κακοτοπιές, όπως θα τα μάθαιναν να οδηγούν ποδήλατο για πρώτη φορά με προσοχή.
Θα πρέπει να θυμόμαστε ότι οι γονείς αποτελούν το παράδειγμα για τα παιδιά.
Θα πρέπει και οι ίδιοι να κάνουν σωστή και με μέτρο χρήση του κινητού τηλεφώνου.
Όταν ταξιδεύουμε μαζί με μικρά παιδιά πρέπει να έχουμε προετοιμαστεί σωστά.
Nα είμαστε έτοιμοι να αντιμετωπίσουμε κάθε πρόβλημα που μπορεί να παρουσιαστεί.
Σε κάθε περίπτωση η ασφάλεια του παιδιού πρέπει να είναι η πρώτη μας προτεραιότητα.
Για ταξίδι με το αυτοκίνητο, διαλέξτε το σωστό παιδικό κάθισμα.
Υπάρχουν δύο κατηγορίες καθισμάτων.
Τα καθίσματα που ανήκουν στην πρώτη κατηγορία είναι κατάλληλα για μωρά έως εννιά μηνών ή βάρους δέκα κιλών.
Τοποθετούνται πάντα με φορά αντίθετη προς την πορεία κίνησης και στερεώνονται στο πίσω κάθισμα με τη βοήθεια της ζώνης ασφαλείας.
Τα καθίσματα που ανήκουν στη δεύτερη κατηγορία είναι κατάλληλα για παιδιά ηλικίας πέντε έως έντεκα ετών.
Δηλαδή, για παιδιά βάρους έως τριάντα έξι κιλών και ύψους έως εκατόν πενήντα εκατοστών.
Χρησιμοποιούνται για να σηκώσουν ψηλά το παιδί και επιτρέπουν τη σωστή εφαρμογή της ζώνης ασφαλείας.
Για ένα ασφαλές ταξίδι, μη βάζετε ποτέ το παιδικό καθισματάκι στη θέση του συνοδηγού.
Ακολουθήστε πιστά τις οδηγίες του κατασκευαστή.
Βεβαιωθείτε ότι έχετε δέσει σωστά το κάθισμα με τη ζώνη του αυτοκινήτου και το παιδί με το κάθισμα.
Τοποθετήστε το παιδικό κάθισμα στο πίσω μέρος του αυτοκινήτου.
Έτσι, θα προσφέρετε στο παιδί διπλή ασφάλεια, εκείνη του παιδικού καθίσματος και εκείνη της πίσω θέσης.
Για ταξίδι με το πλοίο, θα πρέπει να γνωρίζετε ότι ο μεγαλύτερος κίνδυνος για ένα παιδί είναι η περιέργειά του και η διάθεση για εξερεύνηση.
Οι σκάλες είναι απότομες και με πολύ στενά σκαλοπάτια.
Oι πόρτες κλείνουν με δύναμη.
Yπάρχουν πολλές καρέκλες.
Ένα παιδί μπορεί πολύ εύκολα να τις μεταφέρει στις άκρες του πλοίου για να ανέβει και να κοιτάξει τα κύματα και... τα ψαράκια.
Για να αποφύγετε τα ατυχήματα, αν το παιδί είναι κάτω των τριών ετών, καλύτερα να ταξιδεύετε έχοντας κλείσει καμπίνα.
Ενημερωθείτε για τους κανόνες ασφαλείας του πλοίου και για το τι πρέπει να κάνετε σε περίπτωση ατυχήματος.
Κάντε μαζί μία αναγνωριστική βόλτα στα διάφορα μέρη του πλοίου και απαντήστε του σε όλα του τα ερωτήματα.
Αν ζαλιστεί στο αυτοκίνητο, κάντε μία στάση για είκοσι με τριάντα λεπτά.
Αφήστε το παιδί να πάρει καθαρό αέρα, να περπατήσει και να ξεχαστεί.
Στο πλοίο, βγείτε στο κατάστρωμα και βάλτε το να καθίσει και να ηρεμήσει.
Φτιάξτε στο σπίτι συνταγές με μέλι για τη φαρυγγίτιδα, τα μικροεγκαύματα και το στομάχι.
Ένα μοναδικό στο είδος του προϊόν, που υπερβαίνει την ιδιότητα της απλής γλυκαντικής ύλης.
Aποτελεί πηγή θρεπτικών συστατικών και ενέργειας, αγγίζοντας τα όρια του φαρμάκου.
Το μέλι περιέχει δέκα επτά τοις εκατό νερό, γεγονός που εξηγεί την έντονα ενυδατική δράση του.
Επίσης εφοδιάζει τον οργανισμό με ενέργεια, καθώς αποτελεί πηγή απλών και σύνθετων υδατανθράκων.
Για το στομάχι, φτιάξτε ένα μείγμα από γάλα και θυμαρίσιο μέλι σε ίσα μέρη.
Βάλτε το σε ένα γυάλινο δοχείο και καταναλώνετε ένα κουταλάκι την ημέρα με ένα ποτήρι νερό.
Είναι καλό «φυσικό» φάρμακο για τα παράσιτα του εντέρου, τις ενοχλήσεις και τα προβλήματα του στομάχου.
Διατηρήστε το μείγμα στο ψυγείο για δέκα ημέρες.
Τη θεραπεία αυτή μπορείτε να την κάνετε για δέκα με δεκαπέντε ημέρες περίπου.
Για τη φαρυγγίτιδα και τον πονόλαιμο, διαλύστε σε ένα ποτήρι νερό, δύο κουταλιές θυμαρίσιο μέλι και είκοσι σταγόνες αιθέριο έλαιο φασκόμηλο.
Για να ανακουφιστείτε από τα συμπτώματα, κάνετε γαργάρες δύο με τρεις φορές την ημέρα με μία κουταλιά από το μείγμα.
Για τα μικροεγκαύματα, φτιάξτε ένα μείγμα με ένα τρίτο μέλι, δύο τρίτα γιαούρτι και λίγο αιθέριο έλαιο λεβάντας (το ένα τοις εκατό του μείγματος).
Ανακατέψτε το καλά και βάλτε το πάνω στο έγκαυμα.
Το ίδιο μείγμα μπορεί να χρησιμοποιηθεί για τοπική επάλειψη πάνω σε εκζέματα, ακόμα και σε σπυράκια.
Πρόκειται για μείγμα με επουλωτική και καταπραϋντική δράση.
Όπως κάθε πρωινό, έτσι και σήμερα, είμαστε συντονισμένοι στην ίδια συχνότητα για να σας κρατήσουμε συντροφιά με ένα καινούριο ενδιαφέρον θέμα.
Σήμερα, θα σας μιλήσω για το δίκτυο Freecycle ή αλλιώς «Δίκτυο επαναχρησιμοποίησης αντικειμένων».
Πρωτότυπο, οικολογικό και άκρως χρήσιμο, το «Δίκτυo επαναχρησιμοποίησης» ήρθε για να αλλάξει τον τρόπο ζωής μας και τη νοοτροπία μας.
Θεωρείται σκουπίδι ένα αντικείμενο που απλά δεν μας χρειάζεται;
Και αν για κάποιον αυτό το αντικείμενο φαντάζει ιδανικό και απαραίτητο;
Το συγκεκριμένο «Δίκτυο» δίνει την απάντηση.
Σας παρέχει τη δυνατότητα να γίνετε διαδικτυακά μέλη.
Nα ανταλλάσσετε δωρεάν αντικείμενα, που για μερικούς θεωρούνται άχρηστα και για άλλους «θησαυροί».
Αυτό το Δίκτυο αποτελεί ένα μη κερδοσκοπικό οργανισμό που ξεκίνησε από την περιοχή Τούσον της Αριζόνα των ΗΠΑ, τη πρώτη Μαΐου του δύο χιλιάδες τρία.
Πρόκειται για ένα δίκτυο εναλλακτικής ανακύκλωσης χωρίς κόστος.